section_heading: Životopis
paragraph_text: Nakon kapitulacije kraljevine Jugoslavije 1941., s grupom šibenskih omladinaca iz vojnih objekata izvukao je više pušaka, pištolja, bomba, nešto streljiva i dva puškomitraljeza. U borbu je otišao s Prvim šibenskim partizanskim odredom koji je okupio trideset jednog borca i krenuo je s brda Piska 12. kolovoza 1941. prema Bosni.<ref>Svečano otkrivena obnovljena spomen-ploča I. Šibenskom partizanskom odredu, Službene stranice grada Šibenika, 9. svibnja 2010. Polovinom 1942. godine, Štab 4. operativne zone postavio ga je za političkog komesara bataljona „Starac Vujadin“, a početkom 1943. godine za političkog komesara Treće dalmatinske brigade. Budući da je ova brigada pretrpila velike gubitke tijekom bitke na Sutjesci, rasformirana je, a njeno ljudstvo dijelom je upućeno u Drugu dalmatinsku brigadu. Bio je politički komesar, a zatim zamjenik političkog komesara Prvog bataljona Druge dalmatinske brigade.